แนวโน้มดัชนีเช้าผันผวนมาก
นักวิเคราะห์ประเมินดัชนีเช้าวันนี้(30พ.ย.)ผันผวนมาก ภาพรวมมีช่วงปรับขึ้นได้จากความคลี่คลายปัจจัยการเมืองในประเทศ ขณะที่ปัจจัยภายนอกยังกังวลปัญหาลุกลามของหนี้สินยุโรปกับไอร์แลนด์ไปยังประเทศอื่น
30 พ.ย. 2553

นักวิเคราะห์ประเมินดัชนีเช้าวันนี้(30พ.ย.)ผันผวนมาก ภาพรวมมีช่วงปรับขึ้นได้จากความคลี่คลายปัจจัยการเมืองในประเทศ ขณะที่ปัจจัยภายนอกยังกังวลปัญหาลุกลามของหนี้สินยุโรปกับไอร์แลนด์ไปยังประเทศอื่น 
นายรักพงศ์ ไชยศุภรากุล ผู้จัดการฝ่ายวิจัยเศรษฐกิจและกลยุทธ บล.เคจีไอ กล่าวว่า แนวโน้มตลาดหุ้นไทยเช้านี้ผันผวนค่อนข้างมาก ภาพรวมน่าจะยังมีช่วงปรับขึ้นได้จากความกังวลปัจจัยการเมืองคลี่คลายลงหลังศาลรัฐธรรมนูญยกคำร้องคดียุบพรรคประชาธิปัตย์ อย่างไรก็ตาม แนะนำนักลงทุนไม่ควรไล่ราคาหุ้น เพราะเมื่อวานขึ้นมาแล้วถึง 17 จุด และปัจจัยภายนอกยังกังวลเกี่ยวกับปัญหาหนี้สินในยุโรปกับไอร์แลนด์ลุกลามไปยังประเทศอื่นๆ โดยขณะนี้ประเทศที่กำลังจับตาดูอยู่คือโปรตุเกสและสเปน           กลยุทธ์การลงทุนหลักเน้นซื้อเป็นรายตัวเฉพาะที่ได้ประโยชน์จริงจากปัจจัยการเมืองที่มีเสถียรภาพมากขึ้น เน้นกลุ่มรับเหมาก่อสร้างและนิคมอุตสาหกรรม 2 กลุ่มนี้น่าจะปรับตัวค่อนข้างแข็งแกร่งหลังจากก่อนหน้านี้ปรับตัวลงมาค่อนข้างมาก แต่หุ้นใหญ่ในกลุ่มพลังงานและแบงก์ให้ระมัดระวัง เนื่องจากนักลงทุนต่างประเทศยังคงขายอยู่ ขณะที่ตลาดต่างประเทศเช้านี้ก็บวกลบเล็กน้อย